 RAPORT DE INSPECŢIE

din  23.10.2014 cu privire la activitatea Instituţiei Medico-Sanitară Publică Institutul Oncologic în domeniul transplantului
Întru realizarea prevederilor Legii nr. 42 din 06.03.2008 privind transplantul de organe, țesuturi şi celule umane, Capitolul II, articolul 6 (Agenţia stabileşte şi menţine un sistem de control al calităţii şi de testare a tuturor activităţilor de donare şi transplant. Organizează inspecţii ori de câte ori este necesar, dar nu mai rar de o dată pe an), Regulamentului privind organizarea şi funcţionarea Agenţiei de Transplant, aprobat prin Hotărîrea  de Guvern nr.386 din 14.05.2010 (Capitolul III, articolul 8, punctul 1), litera (f); punctul 3)), Planului da activitate al Agenţiei de Transplant pentru anul 2014, şi în scopul garantării calităţii şi siguranţei organelor, ţesuturilor şi celulelor, subsemnaţii: 

1. Grigore Romanciuc, vicedirector, Agenţia de Transplant,
2. Tatiana Țîmbalari, şef Direcţiei Transplantologie, din cadrul Agenţiei de Transplant,  

în prezenţa domnului Serghei Ștepa, vicedirector al Instituţiei Medico-Sanitară Publice Institutul Oncologic (IO) au efectuat inspecția cu privire la activitatea instituției, autorizată pentru: 

· Transplant de ţesuturi – ţesut osos; 
· Testare – bacteriologică, hematologică, biochimică, anatomopatologică;
· Transport de ţesuturi.

Evaluatorii au verificat modul în care instituţia medico-sanitară menţine  condiţiile de autorizare necesare pentru desfăşurarea activităţilor în domeniul transplantului, precum şi a verificat înlăturarea deficienţelor înregistrate la momentul evaluării planice din noiembrie 2013, conform prevederilor legale în vigoare și constată  următoarele:  

Instituţia dispune de personal medical calificat implicat în activităţile de  transplant de ţesuturi de origine umană (os). 
Localul coordonatorului de transplant şi localul pentru primirea familiei se află la etajul 5 în incinta secţiei „Tumorile a aparatului locomotor și țesuturilor moi”, este reparat și dotat cu tot necesarul.  
  Evaluatorii au verificat dotarea instituţiei cu aparatură şi echipamente medicale adecvate activităţii pentru care a fost acordată autorizarea. S-a constatat, că instituţia dispune de tot aparatajul necesar pentru activitatea de transplant de ţesut osos, care necesită să fie reînnoit.
 Pe parcursul anului curent au fost transplantate 45 grefe de țesut osos la 22 de pacienţi. Evaluatorii au verificat respectarea procedurilor de înregistrare şi raportare a  transplantului de ţesuturi de origine umană, care sunt realizate cu avizul şi sub îndrumarea medicului coordonator de transplant. Documentele privind activitatea coordonatorului de transplant sunt păstrate în dosare conform nomenclatorului dosarelor elaborat de către Agenţia de Transplant.  Evidenţa, păstrarea şi arhivarea datelor a recipienţilor de țesuturi se realizează pe suport de hârtie şi în format electronic în SIA Transplant.
Au fost modificate statele IMSP IO cu introducerea unei unităţi de medic coordonator de transplant şi a fost elaborată Fişa de post a medicului coordonator de transplant.
Conform ordinului intern nr.01-7/840 din 06.10.2014 este numit dl. Igor Vinogradov în funcție de medic coordonator de transplant de măduvă osoasă.
Personalul medical care va fi implicat în activităţile de prelevare şi transplant de măduvă osoasă a fost inițial instruit în domeniul dat.

Evaluatorii au vizitat Blocul Hematologic în cadrul căruia sunt amplasate și reparate secțiile pre- și posttransplant  de măduvă osoasă. Actualmente instituţia nu dispune de săli de operaţii pentru prelevare şi transplant a măduvei osoase, nu este dotată în volum deplin cu aparatură şi echipament medical pentru transplantul de măduvă osoasă. Procurarea echipamentului necesar este preconizată pentru anul 2015.
IMSP IO la data de 18.12.2013 a semnat o convenţie cu Banca de Ţesuturi Umane din cadrul IMSP Spitalul Clinic de Traumatologie şi Ortopedie pentru achiziționarea grefoanelor terapeutice de la respectiva bancă. 
         Instituţia posedă arhivă destinată stocării datelor privind activitatea de transplant de ţesuturi de origine umană, unde a fost organizată stocarea separată a fişelor de observaţie a recipienţilor de ţesuturi umane pentru un termen de 30 de ani conform legislaţiei în vigoare.
Concluzii:


1 – IMSP Institutul Oncologic menţine condiţiile de autorizare necesare pentru desfăşurarea activităţilor în domeniul transplantului de ţesut osos;
2 – Deficienţele înregistrate la momentul evaluării din 06.11.2013 au fost înlăturate;
3 – La momentul actual în instituţie se desfăşoară activitatea de transplant de țesut uman (os) cu scop terapeutic (22 operaţii de transplant de os efectuate).
Recomandări:

1 – Evidenţa, păstrarea şi arhivarea datelor a recipienţilor de țesuturi umane necesită să fie realizată în format electronic în SIA Transplant în a doua zi după operaţie.
2 – Dotarea instituţiei (echipei medico-chirurgicale de transplant de os) cu instrumentar reînnoit.
3 –  Pentru demararea activităţilor de transplant de măduvă osoasă este necesar ca instituția să dispună de săli de operaţii pentru prelevare şi transplant de măduvă osoasă și să fie dotate în volum deplin cu aparatură şi echipament medical pentru transplantul de măduvă osoasă.
Prezentul raport de inspecţie a fost întocmit în două exemplare, dintre care un exemplar se remite la instituţia medico-sanitară evaluată.

